Id-Direttiva tal-Kummissjoni 2001/36/KE
tas-16 ta’ Mejju 2001
li temenda d-Direttiva tal-Kunsill 91/414/KEE li tirrigwarda t-tqegħid fis-suq tal-prodotti għall-protezzjoni tal-pjanti
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 28 dwar it-tqegħid fis-suq tal-prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 2001/1999/KE [2], u b’mod partikolari l-Artikolu 18 (2) tagħha,
Billi:
(1) L-Annessi IIB u IIIB mad-Direttiva 91/414/KEE jiddikjaraw il-ħtiġiet għad-dossier li jrid jiġi ssottomess minn applikant rispettivament għalbiex tiġi inkluża sustanza attiva li tikkonsisti minn mikro-organiżmi jew virusijiet fl-Anness I ma’ din id-Direttiva u għalbiex jiġi awtorizzat prodott għall-protezzjoni tal-pjanti bbażat fuq it-tħejjijiet tal-mikro-organiżmi jew il-virusijiet.
(2) Huwa meħtieġ illi jiġu indikati, fl-Annessi IIB u IIIB, lill-applikanti, bil-preċiż kemm jista' jkun, id-dettalji kollha dwar it-tagħrif meħtieġ, bħalma huma ċ-ċirkostanzi, il-kondizzjonijiet u l-protokolli tekniċi li taħthom trid tiġi ġġenerata ċerta informazzjoni; dawn id-disposizzjonijiet għandhom jiġu introdotti hekk kif ikunu disponibbli għalbiex jippermettu lill-applikanti li jużawhom fit-tħejjija tad-dossiers tagħhom.
(3) Huwa approprjat illi jiġu ddifferenzjati l-ħtiġiet ta’ l-informazzjoni għas-sustanzi kimiċi u l-mikro-organiżmi f’ċerti aspetti, billi numru ta' ħtiġiet, p.e. dwar kwistjonijiet li jirrigwardaw id-destin u l-imġiba fl-ambjent u r-residwi, huma speċifiċi għall-kimiċi filwaqt li oħrajn, bħal dawk dwar l-ineffettività, huma speċifiċi għall-mikro-organiżmi
(4) Huwa issa possibbli illi tiddaħħal iktar preċiżjoni rigward il-ħtiġiet ta’ l-informazzjoni billi nkisbet l-esperjenza matul l-evalwazzjoni ta' numru ta' sustanzi attivi ġoddali jikkonsistu f’mikro-organiżmi. B’mod partikolari, l-erji tas-saħħa fuq ix-xogħol, l-espożizzjoni tal-konsumatur, ir-riskju ambjentali kienu bla ħsara għal bidliet maġġuri.
(5) Il-Kumitat Xjentifiku tal-Pjanti pprovda opinjoni li ttrattat il-prinċipji assoċjati ma’ l-użu tal-mikro-organiżmi bħala prodotti għall-protezzjoni tal-pjanti u l-Kumitat ipprovda kummenti dwar abbozz bikri tal-ħtiġiet ta' l-informazzjoni. Ir-rakkomandazzjonijiet magħmula mill-Kumitat fl-opinjoni [3], inklużi l-emendi proposti għat-test ta’ l-abbozz tal-ħtiġiet ta' l-informazzjoni ttieħdu f'kunsiderazzjoni mill-Kummissjoni.
(6) Il-miżuri pprovduti f'din id-Direttiva huma skond l-opinjoni tal-Kumitat Permanenti tas-Saħħa tal-Pjanti,
ADOTTAT DIN ID-DIRETTIVA:
Artikolu 1
L-Anness II mad-Direttiva 91/414/KEE għandu jiġi emendat kif iddikjarat fl-Anness I ma' din id-Direttiva.
Artikolu 2
L-Anness III mad-Direttiva 91/414/KEE għandu jiġi emendat kif iddikjarat fl-Anness II ma’ din id-Direttiva.
Artikolu 3
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ din id-Direttiva l-aktar tard sa l-1 ta’ Mejju 2002. Għandhom jgħarrfu lill-Kummissjoni b'dan minnufih.
Meta l-Istati Membri jadottaw dawn id-disposizzjonijiet, għandu jkun fihom referenza għal din id-Direttiva jew ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.
Artikolu 4
Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fis-16 ta’ Mejju 2001.